കരുമാടി ജലോത്സവം

കേരളത്തിലെ ഒരു വള്ളംകളിയാണ് **കരുമാടി ജലോത്സവം**. കുട്ടനാട്ടിലെ കരുമാടിയിൽ കരുമാടിക്കുട്ടൻ മണ്ഡപത്തിനു സമീപം ടിഎസ് കനാലിൽ ആണ് ഇത് നടത്തുന്നത്.

## വിവരണം
കരുമാടി ജലോത്സവ സമിതിയും കരുമാടിയിലെ കലാസാംസ്‌കാരിക സംഘടനയായ കരുമാടി കുട്ടൻസും അമ്പലപ്പുഴ തെക്ക് ഗ്രാമപ്പഞ്ചായത്തും ചേർന്ന് കരുമാടിക്കുട്ടൻ മണ്ഡപത്തിനുസമീപം ടിഎസ് കനാലിൽ നടത്തുന്ന വള്ളംകളിയാണ്‌ ഇത്. 2016 ലാണ് അമ്പലപ്പുഴ തെക്ക് ഗ്രാമ പഞ്ചായത്തിന്റെ സഹകരണത്തോടെ ജലോത്സവത്തിന് തുടക്കമിട്ടത്. 2025 ൽ ഈ വള്ളംകളിയുടെ എട്ടാമത് പതിപ്പാണ് നടക്കുന്നത്.

ചരിത്രം

കുട്ടനാടിന്റെ ഹൃദയഭൂമികയാണ് കരുമാടി . കുട്ടനാടിന്റെ കുലദൈവമായ കരുമാടിക്കുട്ടന്റെ സ്വന്തം നാട് .
 കുട്ടനാട് ലോകത്തിന് നൽകിയ മറ്റൊരു അദ്ഭുതമാണ് വളളം കളി. ചെമ്പകശ്ശേരിയുടെ നാവികപ്പടക്കു വേണ്ടിയാണ് ചുണ്ടനും വെപ്പും ഇരുട്ടുകുത്തിയുമൊക്കെ രൂപപ്പെടുത്തിയത്.
ഗതാഗതത്തിനും ചരക്ക് നീക്കത്തിനുമൊക്കെയായി ചുരുളനും കെട്ടുവള്ളവുമൊക്കെ നിർമ്മിച്ചെടുത്തു.
ഒരാൾ തുഴയുന്ന കൊതുമ്പു വള്ളത്തിൽ തുടങ്ങി ആളിനും അളവിനുമനുസരിച്ച് അനവധി വളളങ്ങൾ രൂപപ്പെട്ടു.

 വെള്ളവും വള്ളവും വിട്ട് മറ്റൊന്നും കുട്ടനാട്ടുകാർക്കില്ല എന്ന് തന്നെ പറയാം. അവരുടെ പാട്ടും കലയും ജീവിതവുമൊക്കെ ഇതിനെ ചുറ്റിപറ്റിയാണ്.
        കരുമാടിയിലെ മുൻ കാല ജീവിതവും മറ്റൊന്നല്ല. എന്നാൽ കുട്ടനാടിലെ മറ്റു കരക്കാർ കളി വള്ളം നിർമ്മിച്ച് കളിക്കാനിറങ്ങിയപ്പോൾ കരുമാടിക്കാർ അമ്പലപ്പുഴ ഭഗവാന്റെ പാർത്ഥസാരഥി ചുണ്ടനെ മനസ്സിൽ ചേർത്ത് ഒപ്പം കൂടി . ഭഗവൽ പ്രസാദമായ പാൽപ്പായസവുമായി മൂലം കളിക്ക് ചമ്പക്കുളത്ത് പോയി വള്ളംകളിയിൽ പങ്ക് ചേർന്ന് പോന്നു. പിന്നെ പിന്നെ കരുമാടിയെ തഴുകി ഒഴുകുന്ന പൂക്കൈതയാറിന്റെ തീരങ്ങളിൽ നിന്ന് ചെറുവള്ളങ്ങളിൽ മത്സരത്തിന് പോയി . അവരിൽ ചിലരൊക്കെ പിന്നീട് നെഹ്റു ട്രോഫിക്കായി പുന്നമടയിലും മറ്റനേകം ജലോത്സവങ്ങളിലും സാനിധ്യമറിയിച്ചു.

കാലങ്ങൾക്കു മുമ്പ് ഏതൊരു കുട്ടനാടൻ ഗ്രാമത്തിലേതും പോലെ പൂക്കെതയാറ്റിലും പിന്നീട് കരുമാടി തോട്ടിലും ഹാപ്പി ആർട്ട്സ് ക്ലബിന്റെ ആഭിമുഖ്യത്തിലും പിന്നീട് ബാസിന്റെ ആഭിമുഖ്യത്തിൽ ഓണാഘോഷത്തോടനുബന്ധിച്ച് നടത്തിയിട്ടുള്ള ചെറുവള്ളംകളിയുമാണ് കരുമാടിയുടെ പഴയ വള്ളംകളി ഓർമ്മ.
കാലങ്ങൾക്കിപ്പുറം പലതും നമ്മൾ കൈവിട്ടതിൽ കരുമാടിയുടെ വള്ളംകളിയും പെടും.

കരുമാടി ജലോത്സവം.

കർക്കിടക പെയ്തിൽ നിറഞ്ഞു കവിഞ്ഞ കരുമാടിത്തോട് കണ്ട് കരുമാടിക്കുട്ടന്റെ മുൻപിലായി സമീപ പ്രദേശങ്ങളിൽ നിന്ന് നെഹ്റു ട്രോഫിക്ക് പോകുന്ന കളി വള്ളങ്ങളെ പങ്കെടുപ്പിച്ചു കൊണ്ട് പ്രദർശന തുഴച്ചിലും ചെറുവള്ളങ്ങൾക്കായി മത്സര കളിയും സംഘടിപ്പിക്കാം എന്ന ആശയം അവതരിപ്പിച്ചത് ശ്രീ അനിഷ് പത്തിൽ ആണ് .

ശ്രീ രാജീവ് കരുമാടി ,ശ്രീ പ്രദീപ് കുമാർ പി അമ്പിളി സദനം , ശ്രീ അനിഷ് പത്തിൽ, ശ്രീ ഷാജി കരുമാടി ,ശ്രീ ബിജു പി മംഗലം, ശ്രീ ശ്യാം കൈലാസം എന്നിവർ ഒത്ത് ചേർന്ന് വള്ളംകളി ഇന്ന് കാണുന്ന രീതിയിൽ രൂപപ്പെടുത്തി എടുത്തു.

കരുമാടിയിലെ കലാ സാംസ്കാരിക സംഘടനയായ കരുമാടി കുട്ടൻസിന്റെ ആഭിമുഖ്യത്തിൽ ഇത് സംഘടിപ്പിക്കുന്നതിനായി ശ്രീ ബിജു പി മംഗലം, ശ്രീ കെ കെ കുഞ്ചുപിള്ള കാങ്കോലിൽ എന്നിവർ പിന്തുണയുമായി എത്തി.

 ഈ ആശയവുമായി പ്രദീപ് അനീഷ് പത്തിൽ ഷാജി കരുമാടി എന്നിവർ സമൂഹത്തിലെ ഓരോ വ്യക്തികളേയും സംഘടനകളേയും കണ്ട് കാര്യങ്ങൾ അവതരിപ്പിച്ചു. കരുമാടിയിലെ വലിയ  വിഭാഗം ജനങ്ങളും ഇതിന് പിന്തുണ അറിയിച്ചു. 

ക്ലബുകൾ ആയ ലൂണ കരുമാടി , കരുമാടിക്കുട്ടൻ ബോട്ട് ക്ലബ് ശക്തീശ്വരി , ജയകേരള ഭജനമഠം , എല്ലോറ പടഹാരം, ഐശ്വര്യബോട്ട് ക്ലബ് കരുമാടി , കരിയിൽ ബ്രദേഴ്സ് എന്നിവർ ഇതിന് പൂർണ്ണ പിന്തുണയുമായി ഒപ്പം കൂടി .  ശ്രീ അജയൻ കുഴിനാൽപ്പറ കളിവള്ളങ്ങൾ എത്തിക്കുന്നതിനും , വള്ളം സമിതികളെയും ഉടമകളെയും കണ്ടെത്തുന്നതിനും ഏറെ സഹായിച്ചു  . പ്രശസ്ത വഞ്ചിപ്പാട് കലാകാരൻ ശ്രീ ചമ്പക്കുളം ബേബി നിർദേശങ്ങളുമായി ഒപ്പം നിന്നു
അങ്ങനെ  2016 ആഗസ്റ്റ് നാലിന് കരുമാടിയുടെ പുതിയ കാല ജലോത്സവത്തിന് ആരംഭം കുറിച്ചു. ജനങ്ങൾ നിറഞ്ഞ മനസ്സോടെ ജലോത്സവത്തെസ്വീകരിച്ചു.

## പതിപ്പുകൾ
### എട്ടാം ജലോത്സവം 2025
2025 ആഗസ്റ്റ് 24 ന് കരുമാടി ജലോത്സവം എട്ടാം പതിപ്പ് നടക്കുന്നു.

പങ്കെടുക്കുന്ന കളി വള്ളങ്ങൾ
ചുണ്ടൻ
1 കരുവാറ്റ ശ്രീ വിനായകൻ
സെൻറ് ജോസഫ് ബോട്ട് ക്ലബ്ബ് കായൽപുറം
2 വെള്ളം കുളങ്ങര
ലൂണാ ബോട്ട് ക്ലബ്ബ് കരുമാടി
തുഴയുന്നത് പിബിസി പള്ളാത്തുരുത്തി
3 ആയാപറമ്പ് വലിയ ദിവാൻജി
നിരണം ബോട്ട് ക്ലബ്ബ്
4 ജവഹർ തായങ്കരി
തെക്കേക്കര ബോട്ട് ക്ലബ്ബ്

റിസൾറ്റ്
1 വെള്ളംകുളങ്ങര
2വലിയ ദിവാൻജി
3 ജവഹർ തായങ്കരി
4 കരുവാറ്റ

ഇരുട്ടുകുത്തി ബി ഗ്രേഡ്

1 ദാനിയേൽ
മാവേലിക്കര ടൗൺ ബോട്ട് ക്ലബ്
2 കുറുപ്പ് പറമ്പൻ
സൗഹൃദം ആർട്സ് ആൻഡ് സ്പോർട്സ് ക്ലബ് പള്ളാത്തുരുത്തി
3 ശ്രീഭദ്ര
ബിബിസി വൈശ്യം ഭാഗം
4 ജലറാണി
ഹാപ്പി മിഡിലേജ് ബോട്ട് ക്ലബ്ബ് 

റിസൾട്ട്
1 ഡാനിയേൽ
2 കുറുപ്പു പറമ്പൻ
3 ശ്രീ ഭദ്ര
4 ജലറാണി

തെക്കനോടി

1 ചെല്ലിക്കാടൻ
മാസ്റ്റേഴ്സ് ബോട്ട് ക്ലബ്ബ് കെ വി ജെട്ടി
2 പടിഞ്ഞാറേ പറമ്പൻ
യങ് സ്റ്റാർ ബോർഡ് ക്ലബ്ബ് കാട്ടിൽ മാർക്കറ്റ്
3 കാട്ടിൽ തെക്ക്
കൊണ്ടാക്കൽ ബോട്ട് ക്ലബ്ബ് കെ ബി സി
4 കമ്പനി

റിസൾട്ട്
1 ചൊല്ലിക്കാടൻ
2 പടിഞ്ഞാറെ പറമ്പൻ
3 കാട്ടിൽ തെക്ക്
4 കമ്പനി

ഫൈബർ ചുണ്ടൻ

1 മഹാദേവി കാട്
ഗ്യാങ്ങ് ഓഫ് ഭജനമഠം റോവേഴ്സ് ക്ലബ്ബ്
2 വൈഗ
യൂണിറ്റ് കണ്ടങ്കരി ബോട്ട് ക്ലബ്ബ് 
യുകെബിസി

റിസൾട്ട്
1 മഹാദേവികാട്
2 വൈഗ

ഡ്രാഗൺ ബോട്ട്
നിരണം ബോട്ട് ക്ലബ്

### ഏഴാം ജലോത്സവം 2024
എച്ച്.സലാം എംഎൽഎ ഉദ്ഘാടനം ചെയ്ത 2024 ലെ കരുമാടി ജലോത്സവത്തിൽ അമ്പലപ്പുഴ ബ്ലോക്ക് പഞ്ചായത്ത് പ്രസിഡന്റ് ഷീബാ രാകേഷ് അധ്യക്ഷയായി. ചുണ്ടൻ വള്ളങ്ങളുടെ മത്സരത്തിൽ കരുമാടി ലൂണ ബോട്ട് ക്ലബ് തുഴഞ്ഞ കരുവാറ്റ ശ്രീവിനായകൻ ചുണ്ടൻ ഒന്നാം സ്ഥാനവും, ആനാരി ബോട്ട് ക്ലബ് തുഴഞ്ഞ ആനാരി ചുണ്ടൻ രണ്ടാം സ്ഥാനവും, കാരിച്ചാൽ ടൗൺ ബോട്ട് ക്ലബ് തുഴഞ്ഞ ജവാഹർ തായങ്കരി മൂന്നാം സ്ഥാനവും നേടി.

മറ്റ് മത്സരങ്ങളിൽ വെപ്പ് ബി ഗ്രേഡ് മത്സരത്തിൽ കേളമംഗലം കെബിസി ബോട്ട് ക്ലബ് തുഴഞ്ഞ പി.ജി.കരിപ്പുഴയും, തെക്കനോടിയിൽ കെ.വി.ജെട്ടി മാസ്റ്റേഴ്സ് ബോട്ട് ക്ലബ് തുഴഞ്ഞ ചെല്ലിക്കാടനും ഫൈബർ ചുണ്ടൻ വള്ളങ്ങളുടെ മത്സരത്തിൽ മഹാദേവികാട് ചുണ്ടനും, 14 തുഴ വള്ളങ്ങളുടെ മത്സരത്തിൽ ചെമ്പുംപുറം സിബിസി ബോട്ട് ക്ലബ് തുഴ‍ഞ്ഞ പടയാളിയും ഒന്നാംസ്ഥാനങ്ങൾ നേടി.

### ആറാം ജലോത്സവം 2023
കരുമാടി ജലോത്സവം 2023 പതിപ്പിലെ ചുണ്ടൻ വള്ളങ്ങളുടെ മത്സരത്തിൽ കേരള പൊലീസ് ബോട്ട് ക്ലബ് തുഴഞ്ഞ ആയാപറമ്പ് വലിയ ദിവാൻജി ഒന്നാം സ്ഥാനവും, കൊടുപ്പുന്ന ബോട്ട് ക്ലബ് തുഴഞ്ഞ ജവാഹർ തായങ്കരി രണ്ടാം സ്ഥാനവും കരുമാടി ലൂണ ആർട്സ് ആന്റ് സ്പോർ‍ട്സ് ക്ലബ് തുഴഞ്ഞ വെള്ളംകുളങ്ങര ചുണ്ടൻ മൂന്നാം സ്ഥാനവും കരസ്ഥമാക്കി.

തെക്കനോടിയിൽ പായിപ്പാട് ബോട്ട് ക്ലബിന്റെ ചെല്ലിക്കാടൻ, ഫൈബർ ചുണ്ടൻ വിഭാഗത്തിൽ വിബിസി വൈശ്യംഭാഗം ക്ലബ് തുഴഞ്ഞ മഹാദേവികാട്, ഫൈബർ വെപ്പ് ഇനത്തിൽ കെബിസി കേളമംഗലം ക്ലബ് തുഴഞ്ഞ സെന്റ് ആന്റണി, എന്നിവ ഒന്നാം സ്ഥാനങ്ങൾ കരസ്ഥമാക്കി. എച്ച്. സലാം എംഎൽഎ ഉദ്ഘാടനം ചെയ്ത ജലോത്സവത്തിൽ അമ്പലപ്പുഴ തെക്ക് പഞ്ചായത്ത് പ്രസിഡന്റ് ശോഭാ ബാലൻ അധ്യക്ഷയായി.

### അഞ്ചാമത് ജലോത്സവം 2022
2022 ആഗസ്റ്റ് 7 ഞായറാഴ്ച അമ്പലപ്പുഴ എംഎൽഎ എച്ച് സലാമിന്റെ അദ്ധ്യക്ഷതയിൽ ആലപ്പുഴ എംപി ആരിഫ് ജലോത്സവം ഉത്ഘാടനം ചെയ്തു. മത്സരങ്ങളിൽ തെക്കനോടിയിൽ ചെല്ലിക്കാടൻ ജേതാവായി. ഫൈബർ ചുണ്ടനിൽ ലൂണ ഹാട്രിക് നേടി.
ജയകേരള രണ്ടാം സ്ഥാനത്ത് എത്തി.

### നാലാമത് ജലോത്സവം 2019
2019 ആഗസ്റ്റ് 4 ഞായറാഴ്ച നടന്ന നാലാമത് ജലോത്സവം കേരള പൊതു മരാമത്ത് മന്ത്രി ജി. സുധാകരൻ ഉദ്ഘാടനം ചെയ്തു. ജലോത്സവത്തിൽ പഴശ്ശി രാജ (വെപ്പ്) ഡായി നമ്പർ വൺ (ഇരുട്ടുകുത്തി) എന്നീ വള്ളങ്ങളും ഫൈബർ ചുണ്ടൻ, ഫൈബർ വെപ്പ്, തെക്കനോടി മത്സരങ്ങളും നടന്നു. പായിപ്പാട്, കാരിച്ചാൽ, അയാപറമ്പ് എന്നിവടങ്ങളിൽ നിന്നുള്ള ടീം തുഴയാനെത്തി. ഫൈബർ ചുണ്ടനിൽ ലൂണ വീണ്ടും ജേതാവായി.

### മൂന്നാമത് ജലോത്സവം 2018
2018 ആഗസ്റ്റ് 5 ഞായറാഴ്ച നടന്ന ജലോത്സവം എംഎൽഎ പ്രതിഭാ ഉദ്ഘാടനം ചെയ്തു. അമ്പലപ്പുഴ തെക്ക് ഗ്രാമ പഞ്ചായത്ത് പ്രസിഡന്റ് ശ്രീ വേണു ലാലിന്റെ  നേതൃത്വത്തിൽ പഞ്ചായത് ഈ ജലോത്സവവുമായി സഹകരിക്കാൻ തീരുമാനിച്ചത് ഈ വർഷം മുതലാണ്. മത്സരങ്ങളിൽ ആദ്യമായി രണ്ട് ചുണ്ടൻ വളളങ്ങൾ മത്സരിച്ചു. കേരള പോലീസ് ടീം രൂപീകൃതമായതിന് ശേഷം നടന്ന ആദ്യമത്സരത്തിൽ പോലീസ് ടീം കപ്പുയർത്തി. ഫൈബർ ചുണ്ടൻ വള്ളങ്ങളുടെ മത്സരം തുടങ്ങിയതും ഇതിലാണ്. അതിലെ ആദ്യ മത്സരത്തിൽ ലൂണ ജേതാവായി.

### രണ്ടാമത് ജലോത്സവം 2017
2017 ആഗസ്റ്റ് 6 ഞാറാഴ്ച നടന്ന ജലോത്സവത്തിൽ ആദ്യമായി ഒരു ചുണ്ടൻ എത്തി, ശ്രീ ഗണേശൻ.

### ഒന്നാമത് ജലോത്സവം 2016
2016 ആഗസ്റ്റ് നാലിന് നടന്ന
ഒന്നാമത് ജലോത്സവത്തിൽ ചെറുവള്ളങ്ങളുടെ മത്സരത്തിനൊപ്പം ഡായി നമ്പർ വൺ, ജലറാണി, ആശാ പുളിക്കക്കളം എന്നീ കളിവള്ളങ്ങൾ പങ്കു ചേർന്നു.

## അവലംബം

വർഗ്ഗം:കേരളത്തിലെ വള്ളംകളി മത്സരങ്ങൾ